እቲ ክምስራሕ ዝነበሮ ርስሓት ናይ ኣካላትና፡ ቀጸላታት ብምስራሕ ኣብ ውሽጢ ሓንጎልና ዝርከቡ ዋህዮታት ንኽሞቱ ምኽንያት ይኸውን። ስድራ ሚላ ሞኮቬክ፡ መድሃኒት ናይ ባተን ይወስዱ ስለ ዝነበሩ፡ ንጓሎም ከም ዘሕለፉላ ክፈልጡ ክኢሎም ነበሩ። ጓሎም ንምድሓን ኸኣ ነቲ ዘይምሕር ሕማም ንምፍዋስ ሓገዝ ክሓቱ ጀመሩ። እዚ ኣብ ጥሪ 2017 ዝጀመረ ናይ 'ሓግዙና ሕቶ" ልዕሊ ትጽቢት ብዙሕ ሰብ ከም ዘበርከት፡ ሓላፊ ጉጅለ ሓካይም ሚላ ሞኮቬክ ዝኾነ ዶክተር ቲሞቲ ንቢቢሲ ተዛሪቡ። ንሚላ ሞኮቬክ ዝከታተሉ ዝነበሩ ጉጅለ ሓካይም ድሕሪ ዝገበርዎ መርመራ፤ ኣብ ዲኤንኤ ናይ ሚላ ሞኮቬክ ነዚ ሕማም ዘቃልዓ ምኽንያት ዝኾነ ነገር ከላልዩ ከኣሉ። ነቲ ጸገም ብምፍላጦም፡ ክንፍውሳ ኢና ዝብል ተስፋ የሕዲሮም ንዓኣ ጥራይ ክፍውስ ዝኽእል ፍሉይ መድሃኒት ንምምሃዝ ላዕልን ታሕትን ኣብ ምባል ኣተዉ። ነቲ ዝመስርሕዎ መድሃኒት፡ ኣብ ዋህዮታት ናይ ሚላ ሞኮቬክን ኣብ ካልኦት እንስሳታት ፈተንዎ። ድሕሪ ዝረኸብዎ ኣወንታዊ ውጽኢት፡ ትካል ምቁጽጻር መድሃኒትን መግብን ሕቡራት መንግስታት ኣሜሪካ ክጥቐምሉ ከም ዝኽእሉ ፍቃድ ሃቦም። ሚላ ሞኮቬክ ፡ በዚ 'ሚላሰን' ዝተሰመየ ሓዲሽ መድሃኒት 31 ጥሪ 2018 ተፈዊሳ። ዶክተር ቲሞቲ "ካብ መዓልቲ ናብ መዓልቲ ኩነታታ ዘንቆልቁል ዝነበረ ህጻን እናርኣና፡ ብዘይ ዕረፍቲ ክንሰርሕ ክኢልና" ይብል። ምንጪ ስእሊ, Boston Children's Hospital እዚ ንሚላ እንታይ እዩ ነይሩ?
